DOLOŽKA ZLUČITEĽNOSTI
návrhu právneho predpisu
 s právom Európskych spoločenstiev a právom Európskej únie

1.	Predkladateľ právneho predpisu: Ministerstvo práce, sociálnych vecí a rodiny Slovenskej republiky

2.	Názov návrhu právneho predpisu: Nariadenie vlády Slovenskej republiky, ktorým sa ustanovujú štátnozamestnanecké miesta, na ktorých môže štátnu službu vykonávať len občan Slovenskej republiky

3.	Problematika návrhu právneho predpisu:
a)	je upravená v práve Európskych spoločenstiev:
–	primárnom: čl. 39 ods. 4 Zmluvy o založení Európskeho spoločenstva v platnom znení, podľa ktorého ustanovenia o slobode pohybu pracovníkov v rámci ES sa nevzťahujú na zamestnávanie vo verejnej správe,
–	sekundárnom: nie je;
b)	nie je upravená v práve Európskej únie,
c)	je obsiahnutá v judikatúre Súdneho dvora Európskych spoločenstiev alebo Súdu prvého stupňa Európskych spoločenstiev:
–	rozsudok Súdneho dvora Európskych spoločenstiev vo veci C-149/79 Komisia proti Belgickému kráľovstvu,
–	rozsudok Súdneho dvora Európskych spoločenstiev vo veci C-66/85 Deborah Lawrie-Blum proti spolkovej krajine Bádensko–Württembersko,
–	rozsudok Súdneho dvora Európskych spoločenstiev vo veci C-4/91 Annegret Bleis proti Ministère de l'Education Nationale,
–	rozsudok Súdneho dvora Európskych spoločenstiev vo veci C-290/94 proti Helénskej republike,
–	rozsudok Súdneho dvora Európskych spoločenstiev vo veci C-405/01 Colegio de Oficiales de la Marina Mercante Espanola proti Administración del Estado.

4.	Záväzky Slovenskej republiky vo vzťahu k Európskym spoločenstvám  a Európskej únii:  	

a)	lehota na prebratie smernice alebo rámcového rozhodnutia podľa určenia gestorských ústredných orgánov štátnej správy zodpovedných za prebratie smerníc a vypracovanie tabuliek zhody k návrhom všeobecne záväzných právnych predpisov alebo lehota na implementáciu nariadenia alebo rozhodnutia z nich vyplývajúca:

Bezpredmetné.

b)	informácia o konaní začatom proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení:

Proti Slovenskej republike nebolo začaté uvedené konanie.

c)	informácia o právnych predpisoch, v ktorých sú preberané smernice alebo rámcové rozhodnutia už prebraté spolu s uvedením rozsahu tohto prebratia:

Bezpredmetné

5.	Stupeň zlučiteľnosti návrhu zákona s právom Európskych spoločenstiev a právom Európskej únie: úplný

6.	Gestor a spolupracujúce rezorty: Ministerstvo práce, sociálnych vecí a rodiny  Slovenskej republiky